CELEX: E2007C0154
Language: sl
Date: 2007-05-03 00:00:00
Title: Odločba Nadzornega organa EFTE št. 154/07/COL z dne 3. maja 2007 o triinšestdeseti spremembi procesnih in materialnih pravil na področju državne pomoči

19.3.2009   
            
            
               SL
            
            
               Uradni list Evropske unije
            
            
               L 73/23
            
         
      ODLOČBA NADZORNEGA ORGANA EFTE
   št. 154/07/COL
   z dne 3. maja 2007
   o triinšestdeseti spremembi procesnih in materialnih pravil na področju državne pomoči
   NADZORNI ORGAN EFTE JE (1) –
   OB UPOŠTEVANJU Sporazuma o Evropskem gospodarskem prostoru (2) in zlasti členov 61 do 63 Protokola 26 k Sporazumu,
   OB UPOŠTEVANJU Sporazuma med državami Efte o ustanovitvi nadzornega organa in sodišča (3) ter zlasti člena 24 in člena 5(2)(b) Sporazuma,
   KER po členu 24 Sporazuma o nadzornem organu in sodišču Nadzorni organ uveljavlja določbe Sporazuma EGP v zvezi z državno pomočjo,
   KER po členu 5(2)(b) Sporazuma o nadzornem organu in sodišču Nadzorni organ izdaja obvestila ali smernice o zadevah, obravnavanih v Sporazumu EGP, če ta sporazum ali Sporazum o nadzornem organu in sodišču izrecno tako določa ali če Nadzorni organ meni, da je to potrebno,
   OB SKLICEVANJU na Procesna in materialna pravila na področju državne pomoči, ki jih je Nadzorni organ sprejel 19. januarja 1994 (4),
   KER je poglavje 9 Smernic o državni pomoči, Objava odločb, zastarelo zaradi spremembe Protokola 3 k Sporazumu o nadzornem organu in sodišču (5),
   KER so zaradi sprejetja Odločbe Nadzornega organa št. 195/04/COL (6) naslednje procesne smernice o državni pomoči zastarele za oceno obstoječe pomoči in načrtov za dodelitev nove pomoči:
   
               —
            
            
               poglavje 11 Smernic o državni pomoči, Merila za uporabo pospešenega postopka odobritve,
            
         
               —
            
            
               poglavje 13 Smernic o državni pomoči, Pravila, ki se uporabljajo za primere kumulacije pomoči za različne namene,
            
         
               —
            
            
               Priloga I k Smernicam o državni pomoči, Kontrolni seznam informacij, ki jih je treba predložiti v priglasitvah državne pomoči Nadzornemu organu Efte (7),
            
         
               —
            
            
               Priloga II k Smernicam o državni pomoči, Priglasitev za uporabo pospešenega postopka odobritve,
            
         
               —
            
            
               Priloga III k Smernicam o državni pomoči, Oblika podrobnega letnega poročila,
            
         
               —
            
            
               Priloga IV k Smernicam o državni pomoči, Oblika poenostavljenega letnega-poročila,
            
         
               —
            
            
               Priloga XIII k Smernicam o državni pomoči, Standardni priglasitveni obrazec v skladu z večsektorskim okvirom za regionalno pomoč, namenjeno večjim naložbenim projektom (8),
            
         
               —
            
            
               Priloga XIV k Smernicam o državni pomoči, Priglasitveni obrazec za individualne dodelitve pomoči za prestrukturiranje,
            
         
               —
            
            
               Priloga XV k Smernicam o državni pomoči, Priglasitveni obrazec za pomoč zareševanje,
            
         
               —
            
            
               Priloga XVI k Smernicam o državni pomoči, Dodatne informacije, ki jih je običajno treba predložiti ob priglasitvi državne pomoči za okoljevarstvene namene po členu 1(3) Protokola 3 k Sporazumu o nadzornem organu in sodišču,
            
         KER so zaradi sprejetja Odločbe Nadzornega organa št. 85/06/COL (9) naslednja poglavja Smernic o državni pomoči zastarela za oceno novih načrtov za dodelitev državne pomoči:
   
               —
            
            
               poglavje 25 Smernic o državni pomoči, Nacionalna regionalna pomoč,
            
         
               —
            
            
               poglavje 25A Smernic o državni pomoči, Pregled smernic o nacionalni regionalni pomoči za obdobje po 1. januarju 2007,
            
         
               —
            
            
               poglavje 26A Smernic o državni pomoči, Večsektorski okvir za regionalno pomoč, namenjeno večjim naložbenim projektom, ki je zdaj vključeno v nove Smernice o regionalni pomoči,
            
         
               —
            
            
               Priloga X k Smernicam o državni pomoči, Neto ekvivalent dotacije za pomoč za naložbe,
            
         
               —
            
            
               Priloga XI k Smernicam o državni pomoči, Pomoč za izravnavo dodatnih prevoznih stroškov v regijah, ki izpolnjujejo pogoje za izvzetje po členu 61(3)(c) na podlagi preskusa gostote prebivalstva,
            
         
               —
            
            
               Priloga XII k Smernicam o državni pomoči, Metoda določanja zgornjih meja glede na prebivalstvo, zajeta v odstopanju po členu 61(3)(c),
            
         KER je treba revidirati naslednje materialne določbe o državni pomoči (10):
   
               —
            
            
               poglavje 10.A, Državna pomoč in rizični kapital, je bilo po sprejetju Odločbe Nadzornega organa št. 313/06/COL (11) nadomeščeno s poglavjem 10.B, Državna pomoč za spodbujanje naložb rizičnega kapitala v mala in srednje velika podjetja,
            
         
               —
            
            
               poglavje 24 Smernic o državni pomoči, Pomoč jeklarskim sektorjem zunaj ESPJ, je zastarelo s sprejetjem Odločbe Nadzornega organa št. 263/02/COL (12), ki vključuje poglavje 26A, Večsektorski okvir za regionalno pomoč, namenjeno večjim naložbenim projektom,
            
         
               —
            
            
               poglavje 29 Smernic o državni pomoči, Splošne sheme pomoči za naložbe (13), velja le v kontekstu sprejetja Sporazuma EGP,
            
         
               —
            
            
               Priloga V k Smernicam o državni pomoči, Dovoljeni obseg pomoči za MSP, po velikosti podjetja in lokaciji, je zastarela in se ne uporablja več,
            
         KER je v ta proces revidiranja Smernic o državni pomoči zaželeno vključiti obvestilo, ki ga je izdala Komisija Evropskih skupnosti, o določanju pravil, ki se uporabljajo za oceno nezakonite državne pomoči (14), čeprav se je Nadzorni organ skliceval nanj že ob številnih priložnostih,
   KER je to sporočilo pomembno tudi za evropski gospodarski prostor,
   KER je treba v celotnem evropskem gospodarskem prostoru zagotoviti enotno uporabo pravil EGP o državni pomoči,
   KER mora v skladu s točko II pod naslovom „SPLOŠNO“ na koncu Priloge XV k Sporazumu EGP Nadzorni organ po posvetovanju s Komisijo sprejeti zakone, ustrezne tistim, ki jih je sprejela Evropska komisija,
   OB POSVETOVANJU z Evropsko komisijo,
   OB SKLICEVANJU, da se je Nadzorni organ 29. marca 2007 o zadevi posvetoval z državami Efte Islandijo, Lihtenštajnom in Norveško –
   SPREJEL NASLEDNJO ODLOČBO:
   Člen 1
   Smernice o državni pomoči se spremenijo s črtanjem poglavij 9, 10A, 11, 13, 24, 25, 25A, 26A in 29 ter prilog I (razen oddelka III o pritožbah) do V in X do XVI.
   Oddelek III Priloge I ter prilogi VIII in IX bodo vključeni na konec besedila poglavja o pritožbah – obrazec za predložitev pritožb glede domnevne nezakonite državne pomoči, poglavja o pomoči za pomorski promet in poglavja o zavarovanju kratkoročnih izvoznih posojil.
   V Prilogi I k tej odločbi so navedena vsa črtana poglavja in priloge.
   Člen 2
   Smernice o državni pomoči se spremenijo tudi z vključitvijo novega poglavja o pravilih, ki se uporabljajo za oceno nezakonite državne pomoči. Novo poglavje je v Prilogi II k tej odločbi.
   Člen 3
   Poglavja Smernic o državni pomoči ne bodo oštevilčena. Nova struktura smernic je v informacijo prikazana v Prilogi III k tej odločbi.
   Besedilo Smernic o državni pomoči bo ustrezno posodobljeno. Ne bo sklicevanja na številko poglavja, temveč na naslov smernic glede na navzkrižno sklicevanje na še vedno obstoječa poglavja. Glede navzkrižnih sklicevanj na črtana poglavja bo ohranjena številka nekdanjega poglavja (15).
   Člen 4
   Države Efte se obvestijo z dopisom, ki vključuje izvod te odločbe in priloge.
   Člen 5
   Evropska komisija se obvesti z izvodom te odločbe, vključno s prilogami, v skladu s točko (d) Protokola 27 k Sporazumu EGP.
   Člen 6
   Ta odločba, vključno s prilogami I do III, se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   Člen 7
   Besedilo v angleškem jeziku je edino verodostojno.
   
      V Bruslju, 3. maja 2007
      
         
            Za Nadzorni organ Efte,
         Bjørn T. GRYDELAND
         
         
            Predsednik
         
         Kurt JAEGER
         
         
            Član kolegija
         
      
   
   
      (1)  V nadaljnjem besedilu „Nadzorni organ“.
   
      (2)  V nadaljnjem besedilu „Sporazum EGP“.
   
      (3)  V nadaljnjem besedilu „Sporazum o nadzornem organu in sodišču“.
   
      (4)  Smernice o uporabi in razlagi členov 61 in 62 Sporazuma EGP ter člena 1 Protokola 3 k Sporazumu o nadzornem organu in sodišču, ki jih je sprejel in izdal Nadzorni organ Efte 19. januarja 1994, objavljeno v UL L 231, 3.9.1994, str. 1 in v Dopolnilu EGP št. 32, 3.9.1994. Smernice so bile nazadnje spremenjene 7. februarja 2007 z Odločbo št. 14/07/COL, ki še ni objavljena. V nadaljnjem besedilu „Smernice o državni pomoči“. Smernice o državni pomoči so na voljo na spletni strani Nadzornega organa.
   
      (5)  Sporazum med državami Efte o spremembi Protokola 3, podpisan 10. decembra 2001 (datum začetka veljavnosti: 28. avgust 2003).
   
      (6)  Odločba št. 195/04/COL z dne 14. julija 2004 o izvedbenih določbah iz člena 27 dela II Protokola 3 k Sporazumu med državami EFTA o ustanovitvi Nadzornega organa in Sodišča (UL L 139, 25.5.2006, str. 37).
   
      (7)  Razen oddelka III, ki vsebuje obrazec za pritožbo.
   
      (8)  Novi priglasitveni obrazci za regionalno pomoč so bili sprejeti z Odločbo Nadzornega organa št. 387/06/COL z dne 13. decembra 2006 o spremembi Odločbe Kolegija št. 195/04/COL o izvedbenih določbah iz člena 27 dela II Protokola 3 k Sporazumu med državami EFTA o ustanovitvi Nadzornega organa in Sodišča glede standardnih obrazcev za priglasitev pomoči, ki še ni objavljena v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      (9)  Odločba Nadzornega organa EFTA z dne 6. aprila 2006 o šestinpetdeseti spremembi procesnih in materialnih pravil na področju državne pomoči z vključitvijo novega poglavja 25.B: Nacionalna regionalna pomoč 2007–2013, ki še ni objavljena. Na voljo na spletni strani Nadzornega organa.
   
      (10)  Ta pravila se ne uporabljajo več za oceno novih načrtov za odobritev državne pomoči.
   
      (11)  Odločba Nadzornega organa Efte št. 313/06/COL o devetinpetdeseti spremembi procesnih in materialnih pravil na področju državne pomoči z uvedbo novega poglavja 10.B: Državna pomoč za spodbujanje naložb rizičnega kapitala v mala in srednje velika podjetja. Na voljo na spletni strani Nadzornega organa.
   
      (12)  Odločba Nadzornega organa Efte št. 263/02/COL z dne 18. decembra 2002 o šestintrideseti spremembi procesnih in materialnih pravil na področju državne pomoči z vključitvijo novega poglavja 26A: Večsektorski okvir za regionalno pomoč, namenjeno večjim naložbenim projektom (UL L 139, 25.5.2006, str. 8).
   
      (13)  Izvira iz leta 1994 in navaja, da so splošne sheme pomoči za naložbe nezdružljive z delovanjem Sporazuma EGP. Nekatere države Efte morda še vedno uporabljajo takšne sheme, čeprav bi jih morale uskladiti s Sporazumom EGP v skladu s svojo splošno obveznostjo, da sprejmejo vse potrebne ukrepe za zagotovitev izpolnjevanja obveznosti iz Sporazuma EGP (člen 3). Tako določa pravila, ki so povod za priglasitev posameznih primerov uporabe takšnih shem. Deloma se nanaša na dopis Komisije državam članicam SG(79) D/10478 z dne 14. septembra 1979, ki je bil kot točka 32 vključen v Prilogo XV k Sporazumu EGP.
   
      (14)  UL C 119, 22.5.2002, str. 22.
   
      (15)  Prečiščeno besedilo Smernic o državni pomoči je na voljo na spletni strani Nadzornega organa: http://www.eftasurv.int/
   
      PRILOGA I
      ODDELEK A –   POGLAVJA, KI SO ČRTANA IZ SMERNIC O DRŽAVNI POMOČI
      
                  Naslov
               
               
                  Številka poglavja
               
            
                  Objava odločb
               
               
                  9
               
            
                  Državna pomoč in rizični kapital
               
               
                  10A (1)
                  
               
            
                  Merila za uporabo pospešenega postopka odobritve
               
               
                  11
               
            
                  Pravila, ki se uporabljajo za primere kumulacije pomoči za različne namene
               
               
                  13
               
            
                  Pomoč jeklarskim sektorjem zunaj ESPJ
               
               
                  24
               
            
                  Nacionalna regionalna pomoč
               
               
                  25 (1)
                  
               
            
                  Pregled smernic o nacionalni regionalni pomoči za obdobje po 1. januarju 2007
               
               
                  25A (1)
                  
               
            
                  Večsektorski okvir za regionalno pomoč, namenjeno večjim naložbenim projektom
               
               
                  26A (1)
                  
               
            
                  Splošne sheme pomoči za naložbe
               
               
                  29
               
            ODDELEK B –   PRILOGE, KI SO ČRTANE IZ SMERNIC O DRŽAVNI POMOČI
      Priloge I (razen oddelka III o pritožbah) do V in X do XVI so bile črtane.
      Nekdanji oddelek III Priloge I ter prilogi VIII in IX so bili vključeni na konec besedila zadevnega poglavja (poglavja o pritožbah – obrazec za predložitev pritožb glede domnevne nezakonite državne pomoči, poglavja o pomoči za pomorski promet in poglavja o zavarovanju kratkoročnih izvoznih posojil Smernic o državni pomoči).
      
         (1)  Ta poglavja so morda še vedno pomembna za oceno nezakonite pomoči, zato so še vedno na voljo na spletni strani Nadzornega organa (seznam črtanih poglavij).
   
   
      PRILOGA II
      NOVO POGLAVJE SMERNIC O DRŽAVNI POMOČI
      PRAVILA, KI SE UPORABLJAJO ZA OCENO NEZAKONITE DRŽAVNE POMOČI
      Številni instrumenti, ki jih je z leti odobril Nadzorni organ Efte (v nadaljnjem besedilu „Nadzorni organ“) vsebujejo določbo, da je treba nezakonito državno pomoč, tj. pomoč, ki se izvaja v nasprotju s členom 1(3) dela I Protokola 3 k Sporazumu o nadzornem organu in sodišču (1), oceniti v skladu z besedili, ki veljajo v času odobritve pomoči. To na primer velja za poglavje Smernic Nadzornega organa o državni pomoči glede državne pomoči za varstvo okolja.
      Zaradi preglednosti in pravne gotovosti Nadzorni organ obvešča države Efte in tretje stranke o svoji odločitvi, da bo še naprej uporabljal enako pravilo glede vseh instrumentov, ki kažejo, kako bo Nadzorni organ uresničeval svojo diskrecijsko pravico, da oceni združljivost državne pomoči z delovanjem Sporazuma EGP. Zato Nadzorni organ vedno oceni združljivost nezakonite državne pomoči z delovanjem Sporazuma EGP v skladu z materialnimi merili, navedenimi v katerem koli instrumentu, ki je veljal v času odobritve pomoči.
      To ne vpliva na bolj specifična pravila iz poglavja Smernic Nadzornega organa o državni pomoči glede državne pomoči za reševanje in prestrukturiranje podjetij v težavah.
      To ne vpliva na razlago aktov na področju državne pomoči, vključenih v Sporazum EGP.
      
         (1)  Sporazum med državami Efte o ustanovitvi nadzornega organa in sodišča, imenovan Sporazum o nadzornem organu in sodišču.
   
   
      PRILOGA III
      NOVA STRUKTURA SMERNIC O DRŽAVNI POMOČI
      
                  Naslov
               
               
                  Nekdanje poglavje
               
            
                  Spremembe
               
            
                  Kazalo vsebine
               
            Del I:   Predgovor
               
            
                  Uvod
               
               
                  1
               
            
                  Pravna podlaga in splošne določbe
               
               
                  2
               
            Del II:   Procesna pravila
               
            
                  Pravila, ki se uporabljajo za oceno nezakonite državne pomoči
               
               
                   
               
            
                  Sodelovanje med nacionalnimi sodišči in Nadzornim organom Efte na področju državne pomoči
               
               
                  9A
               
            
                  Pritožbe – obrazec za predložitev pritožb glede domnevne nezakonite državne pomoči
               
               
                  9B
               
            
                  Poslovna skrivnost v odločbah o državni pomoči
               
               
                  9C
               
            Del III:   Pravila o horizontalni pomoči
               
            
                  Pomoč za mikro, mala in srednje velika podjetja (MSP)
               
               
                  10
               
            
                  Nacionalna regionalna pomoč 2007–2013
               
               
                  25B
               
            
                  Državna pomoč za spodbujanje naložb rizičnega kapitala v mala in srednje velika podjetja
               
               
                  10B
               
            
                  Pomoč za raziskave in razvoj ter inovacije
               
               
                  14
               
            
                  Pomoč za varstvo okolja
               
               
                  15
               
            
                  Pomoč za reševanje in prestrukturiranje podjetij v težavah
               
               
                  16
               
            Del IV:   Sektorska pravila
               
            
                  Metodologija za analizo državne pomoči, povezane z nasedlimi stroški
               
               
                  21
               
            
                  Pomoč za reševanje, prestrukturiranje in zaprtje za jeklarski sektor
               
               
                  22
               
            
                  Pomoč za pomorski promet
               
               
                  24A
               
            
                  Državna pomoč za ladjedelništvo
               
               
                  24B
               
            
                  Uporaba pravil o državni pomoči za javno radiodifuzijo
               
               
                  24C
               
            
                  Pomoč za letalski sektor
               
               
                  30
               
            
                  Financiranje letališč in zagonska pomoč letalskim družbam z odhodi z regionalnih letališč
               
               
                  30A
               
            
                  Pomoč za ladjedelništvo, dodeljena kot razvojna pomoč za državo v razvoju
               
               
                  31
               
            Del V:   Posebni instrumenti pomoči
               
            
                  Državne garancije
               
               
                  17
               
            
                  Zavarovanje kratkoročnih izvoznih posojil
               
               
                  17A
               
            
                  Uporaba pravil o državni pomoči za ukrepe, povezane z neposrednim obdavčenjem podjetij
               
               
                  17B
               
            
                  Elementi državne pomoči pri prodaji zemljišč in objektov s strani javnih organov
               
               
                  18B
               
            Del VI:   Pravila o državnem lastništvu podjetij, pomoči za javna podjetja in storitvah splošnega gospodarskega pomena
               
            
                  Državna pomoč v obliki nadomestila za javne storitve
               
               
                  18C
               
            
                  Deleži javnih organov
               
               
                  19
               
            
                  Uporaba določb o državni pomoči za javna podjetja
               
               
                  20
               
            Del VII:   Drugo
               
            
                  Preračunavanje med nacionalnimi valutami in eurom
               
               
                  33
               
            
                  Referenčne in diskontne stopnje ter obrestne mere za vračilo nezakonite pomoči
               
               
                  34